Швейцарияла 2014 йылдың һуңғы көндәрендә үткән традицион Шпенглер кубогында Континенталь хоккей лигаһынан тәүгегә өс команда ҡатнаша. Өфөнән «Салауат Юлаев» хоккей клубы төркөм этабында «Женева-Серветт» командаһына 2:3 иҫәбе менән еңелә һәм тағы бер КХЛ вәкилен — «Йокерит» клубын 4:3 иҫәбе менән еңә. Сирекфиналда һәм ярымфиналда «Салауат Юлаев» сиратлап «Медвешчак» (3:0) һәм «Давос» (4:3) клубтарын еңә. Финалда тағы ла «Женева-Серветт» командаһына отола (0:3). «Йокерит» төркөм уйындарында «Салауат Юлаев» һәм «Женева-Серветт» (1:3) хоккей клубтарына еңелә. Сирекфиналда Канада йыйылма командаһына 2:5 иҫәбе менән отолоп турнирҙағы көрәштән төшөп ҡалалар. «Медвешчак» төркөм этабында Канадаға (1:3) һәм «Давос» (0:1) командаларына еңелә. Сирекфиналда Хорватия хоккейсылары Өфө клубынан отолалар.